
คำสั่งองค์การบริหารส่วนตำบลส้มผ่อ
ที่ 12/๒๕61
เรื่อง  แต่งตั้งคณะกรรมการจริยธรรมองค์การบริหารส่วนตำบลส้มผ่อ
	............................................................	
		ตามประกาศองค์การบริหารส่วนตำบลส้มผ่อ เรื่อง ประมวลจริยธรรมของข้าราชการ
ขององค์การบริหารส่วนตำบลส้มผ่อ  อำเภอไทยเจริญ  จังหวัดยโสธร พ.ศ. ๒๕60 ประกาศ ณ วันที่ 9 มกราคม 2560 นั้น
ประกอบกับ หมวด  ๓ กลไกและระบบบังคับใช้ประมวลจริยธรรม ส่วนที่  ๑ กลไกการบังคับใช้ประมวลจริยธรรม ข้อ  ๑๗  ให้นายกองค์การบริหารส่วนตำบลโพธิ์ตรุ แต่งตั้งคณะกรรมการจริยธรรมขึ้น  เพื่อควบคุม  กำกับ  ให้มีการปฏิบัติตามประมวลจริยธรรมนี้ องค์การบริหารส่วนตำบลส้มผ่อ  จึงแต่งตั้งให้บุคคลต่อไปนี้เป็นคณะกรรมการจริยธรรม 
1. นายวุฒินันท์  รัตนเพชร	ปลัดองค์การบริหารส่วนตำบลส้มผ่อ  	ประธานกรรมการ
2. นางสุธีรา  ทองเกลียว		หัวหน้าสำนักปลัด			กรรมการ
3. นายพิเชษฐ์  ใจมั่น		ผู้อำนวยการกองช่าง			กรรมการ
4. นางธัญลักษณ์  เจริญชัย	ผู้อำนวยการกองการศึกษา		กรรมการ
5. นายวิจารย์  จอกนาค		ผู้อำนวยการกองสวัสดิการสังคม		กรรมการ
6. นางสาวอุไรพร  ฤกษ์มา	นักวิชาการเงินและบัญชี			กรรมการ
7. พันจ่าโทแก่นนคร  ผลขาว	เจ้าพนักงานป้องกันและบรรเทาสาธารณภัย	กรรมการ  	
8. จ่าสิบเอกญาณกร  โสดก	นักทรัพยากรบุคคล			เลขานุการ  
   คณะกรรมการจริยธรรมมีอำนาจหน้าที่  ดังนี้
(1) ควบคุม  กำกับ  ส่งเสริมและให้คำแนะนำในการใช้บังคับประมวลจริยธรรมนี้ในองค์ปกครองส่วนท้องถิ่น
(๒)  สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น  ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยาหรือในกรณีที่มีการอุทธรณ์  การลงโทษผู้ฝ่าฝืนประมวลจริยธรรมนี้  จะต้องไต่สวนข้อเท็จจริง  และมีคำวินิจฉัยโดยเร็ว
(๓)  ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่  ขอให้กระทรวง  กรม  หน่วยงานราชการ  รัฐวิสาหกิจ  หน่วยงานอื่นของรัฐหรือห้างหุ้นส่วน  บริษัท  ชี้ข้อเท็จจริง  ส่งเอกสารและหลักฐานที่เกี่ยวข้อง  ส่งผู้แทนหรือบุคคลในสังกัด  มาชี้แจงหรือให้ถ้อยคำเกี่ยวกับเรื่องที่สอบสวน

(๔)  เรียกผู้กล่าวหา  หรือข้าราชการของหน่วยงานนี้มาชี้แจง  หรือให้ถ้อยคำหรือให้ส่งเอกสารและหลักฐานที่เกี่ยวกับเรื่องที่สอบสวน
 (๕)  พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น  เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน  ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารงานบุคคลระดับจังหวัดรับเรื่องให้คำวินิจฉัยของคณะกรรมการจริยธรรมเป็นที่สุด
(๖)  ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น
(๗)  คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมามิให้
ผู้บังคับบัญชาใช้อำนาจ  โดยไม่เป็นธรรมต่อราชการผู้นั้น
(๘)  ดำเนินการอื่นตามประมวลจริยธรรมนี้  หรือตามที่ผู้ตรวจการแผ่นดินมอบหมาย  

		ทั้งนี้  ตั้งแต่บัดนี้เป็นต้นไป
			
			สั่ง  ณ  วันที่  7  มกราคม  พ.ศ. ๒๕61

				     (นายครรชิต  ผุดผ่อง)
		                 นายกองค์การบริหารส่วนตำบลส้มผ่อ
 










ประกาศคุณภาพ จริยธรรมของพนักงานส่วนตำบล
ข้าราชการองค์การบริหารส่วนตำบลส้มผ่อมีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติอำนวยความสะดวกและให้บริการแก่ประชาชนตามหลักธรรมาภิบาลโดยจะต้องยึดมั่นในค่านิยมหลักมาตรฐานจริยธรรมดังนี้
๑. การยึดมั่นในคุณธรรมและจริยธรรม
๒.การมีจิตสำนึกที่ดีซื่อสัตย์สุจริตและรับผิดชอบ 
๓. การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ทับซ้อน 
๔. การยืนหยัดทำในสิ่งที่ถูกต้องเป็นธรรมและถูกกฎหมาย
๕.การให้บริการแก่ประชาชนด้วยความรวดเร็วมีอัธยาศัยและไม่เลือกปฏิบัติ
๖.การให้ข้อมูลข่าวสารแก่ประชาชนอย่างครบถ้วนถูกต้องและไม่บิดเบือนข้อเท็จจริง 
๗. การมุ่งผลสัมฤทธิ์ของงานรักษามาตรฐานมีความโปร่งใสและตรวจสอบได้
๘.การยึดมั่นในระบอบประชาธิปไตยอันมีพระมหากษัตริย์ทรงเป็นประมุข 
๙. การยึดมั่นในหลักจรรยาวิชาชีพขององค์กร
ทั้งนี้การฝ่าฝืนหรือไม่ปฏิบัติตามมาตรฐานทางจริยธรรมให้ถือว่าเป็นการกระทำผิดทางวินัย

